open-index/open-wikipedia-markdown huggingface dataset:
Βουλευτικές εκλογές 2016 στην Αγία Λουκία

**Γενικές εκλογές** διεξήχθησαν στην Αγία Λουκία στις 6 Ιουνίου 2016. Το αποτέλεσμα ήταν η νίκη για το Ενωμένου Κόμματος Εργατών, που κέρδισε τις 11 από τις συνολικά 17 έδρες. Στις 7 Ιουνίου 2016 ο αρχηγός του Ενωμένου Κόμματος Εργατών Άλεν Τσάστνετ ορκίστηκε πρωθυπουργός.

## Εκλογικό σύστημα
Τα 17 αιρετά μέλη της Εθνοσυνέλευσης εξελέγησαν με το πλειοψηφικό σύστημα σε μονοεδρικές εκλογικές περιφέρειες. Έπειτα από τις εκλογές εξελέγη ο πρόεδρος της εθνοσυνέλευσης.
## Εκστρατεία
Το αντιπολιτευόμενο Ενωμένο Κόμμα Εργατών ανακοίνωσε ότι θα ήταν υποψήφιο στις εκλογές με συνολικά 17 πρόσωπα. Η εκστρατεία του κυβερνώντος Εργατικού Κόμματος περιελάμβανε 15 υποσχέσεις προς τους ψηφοφόρους.

## Αποτελέσματα

## Παραπομπές


## Εξωτερικοί σύνδεσμοι
*Saint Lucia Electoral Department

2016
Αγια Λουκια
Λουκία (όνομα)

Η **Λουκία** είναι γυναικείο όνομα. Το αντίστοιχο ανδρικό όνομα είναι *[[Λουκάς]]*.

Η προέλευση του ονόματος είναι λατινική. *lux* σημαίνει *φως*, και καθαυτού η Λουκία αντιστοιχεί στην ελληνική Φωτεινή. Εορτάζει στις 13 Δεκεμβρίου, που μέχρι τον 16ο αιώνα συνέπιπτε με το χειμερινό ηλιοστάσιο. Συμβολίζει την επιστροφή του φωτός στη γη, και γιορτάζεται ιδιαίτερα στις σκανδιναβικές χώρες.

Κατηγορία:Γυναικεία ελληνικά ονόματα
Κρατήρας

Ο όρος **κρατήρας** μπορεί να αναφέρεται σε:
* Κρατήρας (αγγείο), τύπο αγγείου
* Κρατήρας πρόσκρουσης, ο οποίος δημιουργείται από τη σύγκρουση δύο ουρανίων σωμάτων
* Κρατήρας ηφαιστείου ή καλδέρα, ο οποίος δημιουργείται από ηφαιστειακή δραστηριότητα
* Κρατήρας έκρηξης
* Κρατήρ, αστερισμός
Ιωάννης Καραμάνος

Ο **Ιωάννης Καραμάνος** (1891 - 1966) ήταν Έλληνας γεωπόνος και υπουργός στην κατοχική κυβέρνηση Τσολάκογλου. 

## Βιογραφικά στοιχεία
Γεννήθηκε στη Μυτιλήνη το 1891 και πραγματοποίησε γεωπονικές σπουδές στην Ιταλία. Ως γεωπόνος εργάστηκε αρχικά στην Καλαμάτα, όπου εισήγαγε την καλλιέργεια του ρυζιού και της αραχίδας και αργότερα σε μετατέθηκε σε αντίστοιχη υπηρεσία της Ύπατης Αρμοστείας της Σμύρνης. Ενδιάμεσα ενεπλάκη στην αναδιανομή των γαιών της Θεσσαλίας.

Το 1922 διορίστηκε γενικός διευθυντής εποικισμού στη Μακεδονία στο πλαίσιο της Επιτροπής Αποκαταστάσεως Προσφύγων Από το 1929 μέχρι το 1932 διατέλεσε Γενικός Διευθυντής Γεωργίας στις κυβερνήσεις του Ελευθερίου Βενιζέλου και το 1936 εξελέγη βουλευτής Λέσβου με το Κόμμα Φιλελευθέρων.

Κατά τη διάρκεια της Κατοχής διετέλεσε υπουργός Γεωργίας και Επισιτισμού της κυβέρνησης Τσολάκογλου για διάστημα έξι μηνών από το 1941 έως το 1942.. Αργότερα ο ίδιος ισχυρίστηκε πως μετά την πρόταση που του έγινε, είχε εκτεταμένες επαφές με διάφορους συναδέλφους του, οι οποίοι τον παρότρυναν να την αποδεχτεί. Μετά την παραίτησή του ανέλαβε διοικητής της ΑΤΕ, θέση από την οποία συνεργάστηκε με εαμικές οργανώσεις.

Μεταπολεμικά καταδικάστηκε σε ισόβια κάθειρξη ωστόσο αποφυλακίστηκε το 1951. Παρά τη συμμετοχή του στις κατοχικές κυβερνήσεις και την μεταπολεμική καταδίκη του, έχαιρε ευρείας εκτίμησης. Αργότερα διετέλεσε - μεταξύ άλλων - πρόεδρος της Πανελλήνιας Ομοσπονδίας Γεωπόνων στηριζόμενος και από αριστερούς γεωπόνους, καθώς και στέλεχος της ΑΓΡΕΞ.

Απεβίωσε το 1966.

## Παραπομπές


## Βιβλιογραφία

* Παντελής Ζωιόπουλος, *Δύο λεπίδες χλόης. Το αγροτικό θαύμα*, Εκδόσεις Αρμός, 2014.

Κατηγορία:Έλληνες γεωπόνοι
Κατηγορία:Βουλευτές Λέσβου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Επισιτισμού
Κ
Καρλ-Χάιντς Μπρούνερ

Ο **Καρλ-Χάιντς Μπρούνερ** (*Karl-Heinz Brunner*, Μόναχο, 14 Μαρτίου 1953) είναι Γερμανός πολιτικός, βουλευτής του Σοσιαλδημοκρατικού Κόμματος της Γερμανίας (SPD).

## Ζωή

Μετά το απολυτήριο λυκείου ο Μπρούνερ σπούδασε διοίκηση επιχειρήσεων, οικονομικά και δίκαιο στο Ρόιτλιγκεν, Μόναχο, Στάρνμπεργκ και στη Μπρατισλάβα. Από το 2005 εργάζεται ως ελεύθερος νομικός σύμβουλος και διευθύνον μέλος της εταιρείας "Illertiser Sonnenschein GmbH". Ο Μπρούνερ είναι συνεκδότης του πολιτικού περιοδικού "Berliner Republik". Είναι εθελοντής του Ερυθρού Σταυρού της Βαυαρίας από το 1970 και του φιλανθρωπικού ιδρύματος "Arbeiterwohlfart". Ο Μπρούνερ είναι παντρεμένος και έχει δύο ενήλικα παιδιά. Από το 2011 δίνει διαλέξεις στο θέμα "Δημόσιος και ιδιωτικός τομέας" στο Μπίμπεραχ αν ντερ Ρις.

## Πολιτική καριέρα
Ο Μπρούνερ είναι μέλος του SPD από το 1982. Από το 1985 ασχολείται με την πολιτική της τοπικής αυτοδιοίκησης. Από το 1990 μέχρι το 2002 ήταν δήμαρχος του Ιλλέρτισσεν, ενώ από το 1996 ανήκει στο συμβούλιο της Κομητείας της Νέας Ουλμ.

Το 2009 και το 2013 έθεσε υποψηφιότητα για την εκλογική περιφέρεια της Νέας Ουλμ. Το 2013 κέρδισε μία βουλευτική θέση από τον εκλογικό συνδυασμό υποψηφίων βουλευτών του SPD.

Ως βουλευτής είναι τακτικό μέλος στην Επιτροπή Άμυνας του Μπούντεσταγκ, στην Επιτροπή Δικαίου και Προστασίας του Καταναλωτήκαι στην Υποεπιτροπή Αφοπλισμού, Ελέγχου Οπλισμού και Μη Διάδοσης των Πυρηνικών Όπλων της Επιτροπής Εξωτερικών. Στην Επιτροπή Άμυνας είναι ανταποκριτής της κοινοβουλευτικής του ομάδας για τον τομέα της πολεμικής αεροπορίας. Στην Επιτροπή Δικαίου είναι υπεύθυνος για το πτωχευτικό δίκαιο όπως επίσης και για την εξασφάλιση ίσως δικαιωμάτων των ομοφυλόφιλων. Είναι ο εκπρόσωπος για θέματα άμυνας της βαυαρικής κοινοβoυλευτικής ομάδας του SPD και αντιπρόεδρος των γερμανοαυστριακών κοινοβουλευτικών σχέσεων. 

Εξάλλου είναι μέλος του Σοσιαλδημοκρατικού Κόμματος της Αυστρίας και του Τσεχικού Σοσιαλδημοκρατικού Κόμματος.

Από το 2015 είναι αντιπρόεδρος του συλλόγου εφέδρων της Bundeswehr.

## Παραπομπές


## Εξωτερικοί σύνδεσμοι

* Eπίσημη ιστοσελίδα (στα γερμανικά)
* Βιογραφία στην ιστοσελίδα του Γερμανικού Κοινοβουλίου (στα γερμανικά)

Κατηγορία:Γερμανοί πολιτικοί
Κατηγορία:Βουλευτές του Σοσιαλδημοκρατικού Κόμματος της Γερμανίας
Μάρκο Μπόγιτς

Ο **Μάρκο Μπόγιτς** (*Marko Bojic*, γεννημένος στις 13 Νοεμβρίου 1988) είναι διεθνής πετοσφαιριστής με καταγωγή από τo Μαυροβούνιο. Έχει ύψος 2,00 μ. και αγωνίζεται ως ακραίος.

## Διεθνείς συμμετοχές
Ο Μάρκο Μπόγιτς αγωνίζεται με την εθνική ομάδα πετοσφαίρισης του Μαυροβουνίου από το 2009, κατακτώντας το Ευρωπαϊκό Πρωτάθλημα του 2014.

## Τίτλοι
* **4 [[:en:Montenegrin Volleyball League|Πρωταθλήματα Μαυροβουνίου]]:**
**2006, 2007, 2008, 2014
* **1 [[:en:PlusLiga|Πρωτάθλημα Πολωνίας]]:**
**2012
* **1 [[:en:Divizia A1 (Volei Masculin)|Πρωτάθλημα Ρουμανίας]]:**
**2013
* **1 [[:en:Turkish Men's Volleyball League|Πρωτάθλημα Τουρκίας]]:**
**2016
* **1 Σούπερ Καπ Τουρκίας:**
**2015

## Ατομικές διακρίαεις
* Πρωτάθλημα Ελλάδας 2010-11: Κορυφαία επτάδα πρωταθλήματος 

## Παραποπές


## Εξωτερικοί σύνδεσμοι - Πηγές
*Marko Bojic Clubs
*Marko BOJIC Details

Κατηγορία:Μαυροβούνιοι πετοσφαιριστές
Κατηγορία:Πετοσφαιριστές ΠΑΟΚ
Ιερή ίβιδα

Η **ιερή ίβιδα** είναι μεγάλο πουλί της οικογένειας των Θρησκειορνιθίδων. 

## Μορφολογία
Η ιερή ίβιδα είναι ολόλευκο πουλί με μαύρο κεφάλι και λαιμό, τα οποία σημεία δεν έχουν φτέρωμα, και ράμφος μαύρο, ισχυρό και κυρτό προς τα κάτω. Τα τριτεύοντα ερετικά είναι μαυριδερά και σχηματίζουν φούντα στο ουροπύγιο. Τα πόδια της είναι επίσης μαύρα. Το μέγεθός της σε μήκος κυμαίνεται από 60-85 εκ. και έχει άνοιγμα φτερών 110-125 εκ.

## Οικολογία

### Βιότοπος και εξάπλωση
Η ιερή ίβιδα αναπαράγεται στην Υποσαχάρια Αφρική, στο νοτιοανατολικό Ιράκ και παλαιότερα στην Αίγυπτο, όπου θεωρούταν ιερό πουλί (βλ. Κουλτούρα). Φωλιάζει σε ελώδεις και λασπώδεις υγρότοπους, τόσο στην ενδοχώρα όσο και στις ακτές. Εμφανίζεται επίσης σε καλλιέργειες και χωματερές.

### Αναπαραγωγή
Το πουλί αυτό φωλιάζει σε αποικίες σε δέντρα, ανάμεσα σε αποικίες ερωδιών σαν χαλκόκοτα. Χτίζει μια μια φωλιά συνήθως πάνω σε μπαομπάμπ και γεννάει δύο με τρία αυγά.

### Τροφή
Τρέφεται με διάφορα ψάρια, βατράχια, μικρά θηλαστικά, ερπετά και μικρότερα πουλιά καθώς και με έντομα. Επίσης μπορεί να τραφεί και με γεωσκώληκες, πιάνοντάς τους με το μακρύ της ράμφος. 

## Ως εισαχθέν είδος
Η ιερή ίβιδα εισήχθη στη Γαλλία το 1976 όπου ένας πληθυσμός εξακολουθεί να αναπαράγεται ελεύθερα. Επίσης έχει εισαχθεί στην Ιταλία, την Ισπανία, την Ταϊβάν, και τις Ηνωμένες Πολιτείες. Περιστατικά απαντά και αλλού ως δραπέτης. Στην Ελλάδα μια μικρή ομάδα στο Εθνικό Πάρκο Σχοινιά στον Μαραθώνα φώλιαζε για αρκετό καιρό την περίοδο 2008-2009.

## Κουλτούρα
Στην Αρχαία Αίγυπτο, η ιερή ίβιδα ήταν ιερό πουλί και σεβαστό ήταν να μουμιοποιούταν από τους Αρχαίους Αιγύπτιους ως το σύμβολο του θεού Θωθ.  Ο Ηρόδοτος αναφέρει:
αριστερά|μικρογραφία|Αγαλματίδιο ιερής ίβιδας από την περίοδο των Πτολεμαίων, 330-304 π.Χ.

Σε πιο μυθικές ιστορίες, έλεγε επίσης πως οι μύγες που έφερναν λοιμό πέθαιναν αμέσως μετά την εξιλαστήρια θυσία αυτού του πουλιού.

## Εικόνες

File:Tarangire_Heiliger_Ibis.jpg| Νεαρό άτομο στην Τανζανία.
File:Threskiornis_aethiopicus_-_Durban_-South_Africa-8.jpg| Εν πτήσει.
File:IbisCopenhagenMuseum.jpg| Στο Μουσείο της Κοπεγχάγης.
Threskiornis aethiopicus MHNT.ZOO.2010.11.63.1.jpg |Museum specimen


## Παραπομπές
Στήλη Βεσπασιανού στο Αρμάζι

Η **Στήλη Βεσπασιανού στο Αρμάζι ** (γεωργιανά: |ვესპასიანეს არმაზის სტელა, ) είναι στήλη γραμμένη στα αρχαία ελληνικά, η οποία βρέθηκε το 1867, στο Αρμάζι, 4 χιλιόμετρα νοτιοδυτικά της Μτσκέτα, την αρχαία πρωτεύουσα του Βασιλείου της Ιβηρίας. 

## Περιεχόμενο των επιγραφών

Η στήλη μνημονεύει την ενίσχυση της οχύρωσης των τειχών της πόλης *Αρμοζικής* (Αρμάζι) από τον Ρωμαίο αυτοκράτορα Βεσπασιανό. 

Επιπλέον, η επιγραφή αναφέρει ακόμα, δύο αυτοκράτορες της Ρωμαϊκής Αυτοκρατορίας, τον Τίτο και τον  Δομιτιανό, δύο βασιλιάδες του Βασιλείου της Ιβηρίας, τον Μιθριδάτη Α΄ της Ιβηρίας και τον Φαρασμάνη Α΄ της Ιβηρίας, καθώς και τον πρίγκιπα Αμάζασπη (Amazaspus). Η επιγραφή χρονολογείται στο 75 ΚΕ. 

Η κορυφή της στήλης έχει καταστραφεί ή χαθεί. Σύμφωνα με τον καθηγητή David Braund το κείμενο που έλειπε ήταν πιθανόν στα λατινικά ή τα *αρμαζικά* (απόφυση της αραμαϊκής γλώσσας).
Ο Cyril Toumanoff προσδιορίζει, επίσης, τον Αμάζασπη (Amazaspus), ως τον βασιλιά  Αμάζασπη Α΄ της Ιβηρίας, αν και πιθανόν να πρόκειται μόνο για τον πρίγκιπα Αμάζασπη, γιο του Φαρασμάνη Α΄ της Ιβηρίας, ο οποίος είναι γνωστός από το Επίγραμμα του Αμάζασπος, (114-117 ΚΕ), το οποίο βρέθηκε στην Ρώμη.

## Η επιγραφή

## Παραπομπές


## Πηγές – βιβλιογραφία

*Giorgi Lomtatidze, “Archaeological excavations in an ancient Georgian capital of Mtskheta”, Georgian National Academy of Sciences, 1955
*Cyril Toumanoff, “Chronology of the Early Kings of Iberia”, Fordham University, 1969
*Ronald Grigor Suny, “The Making of the Georgian Nation”,[Indiana University Press, 1994
*Stephen H. Rapp Jr, “The Sasanian World through Georgian Eyes: Caucasia and the Iranian Commonwealth in Late Antique Georgian Literature”, 2014
*Gela Gamkrelidze, “Archaeology of Roman period of Georgia”, 2014

Κατηγορία:Τέχνεργα
Κατηγορία:Επιγραφές
Κατηγορία:Επιγραφές ρωμαϊκής εποχής
Κατηγορία:Φαρναβαζίδες
Κατηγορία:Έργα του 1ου αιώνα
Κατηγορία:Στήλες
Αλδεβαράν (ταινία, 1975)

Το ***Αλδεβαράν*** είναι δραματική-ψυχολογική, αλληγορική ελληνική ταινία του 1975, σε σενάριο και σκηνοθεσία του Ανδρέα Θωμόπουλου. Στην ταινία συμπρωταγωνιστεί ο Δημήτρης Πουλικάκος, ο οποίος συμμετέχει και στη μουσική επένδυση του φιλμ. Η παραγωγή είναι του ίδιου του σκηνοθέτη και η διεύθυνση παραγωγής της Τώνιας Μαρκετάκη.

## Πλοκή
Σε μια φανταστική χώρα που παρακμάζει, το «Αλδεβαράν», πρωτεύουσα του οποίου είναι το «Αλμικανταράτε», ζουν ο «υπερλεξιστής» (λετριστής) ποιητής Δημήτρης (Δημήτρης Φινινής), η φοιτήτρια-πόρνη Μαγδαληνή (Ελένη Μανιάτη) και ο μουσικός της ροκ Κρις (Δημήτρης Πουλικάκος).**' Ο Δημήτρης και ο Κρις δίνουν καθημερινά παραστάσεις σε ένα [[καφενείο]]. Κάποια στιγμή ο Δημήτρης μαθαίνει από τους γιατρούς πως είναι άρρωστος και του απομένουν δυο χρόνια ζωής. Η ταινία παρακολουθεί τον Δημήτρη, ο οποίος περιπλανιέται σε μια αποκρουστική πόλη, που αργοσβήνει μαζί του. Ο Κρις φεύγει για το εξωτερικό, ενώ η Μαγδαληνή μένει στο πλευρό του Δημήτρη, ο οποίος περιμένει να πεθάνει, αν και το ενδεχόμενο να έχουν κάνει λάθος οι γιατροί παραμένει ανοικτό.

==Υποδοχή==
Η ταινία συμμετείχε στο [[Φεστιβάλ Κινηματογράφου Θεσσαλονίκης 1975|16ο Φεστιβάλ Κινηματογράφου Θεσσαλονίκης]] (22-28 Σεπτεμβρίου 1975), όπου η προβολή της ενθουσίασε το κοινό και ο Θωμόπουλος απέσπασε ειδική μνεία******' «για την τολμηρή του κινηματογραφική παρουσία». Το *Αλδεβαράν* γυρίστηκε σε ασπρόμαυρο φιλμ 16mm και είχε κόστος 200 χιλ. δραχμές. Ο ιστορικός του ελληνικού κινηματρογράφου Γ. Σολδάτος το χαρακτήρισε ως ένα ποίημα που έφτιαξε «ένας αναρχικός ποιητής», μέσα από το οποίο εκφράζεται μια προσωπική κατάσταση και αναζήτηση. Στο αφιέρωμα «Η ελληνική ματιά: ένας αιώνας κινηματογράφου», στο πλαίσιο του 40ού Φεστιβάλ Κινηματογράφου Θεσσαλονίκης (1999), αναγνωρίστηκε ως «λυρική, αναρχική ταινία πάνω στο περιθώριο, που λαμβάνει διαστάσεις παραμυθένιας φαντασμαγορίας».

## Παραπομπές


## Εξωτερικοί σύνδεσμοι
* Δημήτρης Πουλικάκος & Εξαδάκτυλος (συμμ. Δημ. Φινινής), «Σκόνη, πέτρες λάσπη» (βίντεο). Απόσπασμα από το *Αλδεβαράν*. Ανακτήθηκε στις 2016-06-10.

* 

Κατηγορία:Ταινίες του 1975
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1970
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ψυχολογικές δραματικές ταινίες
Κατηγορία:Ελληνικές ψυχολογικές ταινίες
Τζέιμι Κάραγκερ

Ο **Τζέιμς Λι Ντάνκαν "Τζέιμι" Κάραγκερ** (αγγλικά: *James Lee Duncan "Jamie" Carragher*,  [αγγλική προφορά:  *[[ΔΦΑ|kærəɡər/]]*], 28 Ιανουαρίου 1978 - ) είναι Άγγλος διεθνής πρώην ποδοσφαιριστής, που πέρασε όλη του την επαγγελματική καριέρα στη Λίβερπουλ, αγωνιζόμενος εκεί ως αμυντικός για 17 χρόνια. Υπήρξε δεύτερος αρχηγός της ομάδας για 10 χρόνια και είναι ο δεύτερος ποδοσφαιριστής στην ιστορία της Λίβερπουλ σε συμμετοχές, αφού στις 19 Μαΐου του 2013, πραγματοποίησε την 737η του εμφάνιση (σε όλες τις διοργανώσεις). Ωστόσο, είναι κατέχει το ρεκόρ του παίχτη με τις περισσότερες συμμετοχές σε ευρωπαϊκούς αγώνες στην ιστορία του συλλόγου (150). 

Ο παίχτης, αν και σε μικρή ηλικία υποστήριζε την Έβερτον, στη συνέχεια αποφάσισε να ενταχθεί στις Ακαδημίες της Λίβερπουλ. Τη σεζόν 1996-97 έκανε το ντεμπούτο του με τη φανέλα της Λίβερπουλ, ενώ την επόμενη χρονιά ανήκε κανονικά στην πρώτη ομάδα. Αρχικά, έπαιζε ως φουλ-μπακ, αλλά με τον ερχομό του ο Ραφαέλ Μπενίτεθ τον καθιέρωσε ως κεντρικό αμυντικό κι εκεί απέδωσε καλύτερα. Με τον σύλλογο κέρδισε δύο Κύπελλα Αγγλίας, τρία Λιγκ Καπ, δύο Κομιούνιτι Σιλντ, ένα ΟΥΕΦΑ Τσάμπιονς Λιγκ, ένα ΟΥΕΦΑ και δύο ΟΥΕΦΑ Σούπερ Καπ.

Σε επίπεδο εθνικών ομάδα, ο Κάραγκερ, διατηρούσε το ρεκόρ περισσότερων συμμετοχών στην Αγγλία U21 (τον ξεπέρασε ο Σκοτ Κάρσον). Το ντεμπούτο του στην Εθνική Αγγλίας, το έκανε το 1999. Μέχρι και την ανακοίνωση της αποχώρησής του από την Εθνική του, το 2007, την αντιπροσώπευσε στο Ευρωπαϊκό Πρωτάθλημα Ποδοσφαίρου 2004 και στο Παγκόσμιο Κύπελλο Ποδοσφαίρου 2006. Ωστόσο, έπαιξε και σε άλλη μία διοργάνωση, αν και είχε δηλώσει ότι αποχωρεί, το 2010, στο Παγκόσμιο Κύπελλο Ποδοσφαίρου 2010, ολοκληρώνοντας την παρουσία του στην Εθνική κάνοντας 38 συμμετοχές.

## Παραπομπές


;Βιβλιογραφία 
*

## Εξωτερικοί σύνδεσμοι

* 
* 
* LFC History Profile

Κατηγορία:Αμυντικοί ποδοσφαιριστές
Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας Β
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Πρέμιερ Λιγκ
Γκάρι ΜακΆλιστερ

Ο **Γκάρι ΜακΆλιστερ** MBE (αγγλικά: *Gary McAllister*, 25 Δεκεμβρίου 1964) είναι Σκωτσέζος πρώην ποδοσφαιριστής και νυν προπονητής ποδοσφαίρου. Η καριέρα του ως ποδοσφαιριστής διήρκεσε για σχεδόν 20 χρόνια, ενώ υπήρξε και μέλος της Εθνική Σκωτίας με 59 συμμετοχές. Το 2001, χρίστηκε *Μέλος του [[Τάγμα της Βρετανικής Αυτοκρατορίας|Τάγματος της Βρετανικής Αυτοκρατορίας]]* (MBE) για τη συνολική του προσφορά στο ποδόσφαιρο.

Όλη του η καριέρα έλαβε χώρα στη Μεγάλη Βρετανία αγωνιζόμενος, μεταξύ άλλων, στις Λιντς Γιουνάιτεντ, Λίβερπουλ και Λέστερ Σίτι. Στη διετία που παρέμεινε στη Λίβερπουλ γνώρισε μεγάλες διακρίσεις, κατακτώντας το Κύπελλο Αγγλίας, το Λιγκ Καπ, το Κομιούνιτι Σιλντ, το  ΟΥΕΦΑ Γιουρόπα Λιγκ και το ΟΥΕΦΑ Σούπερ Καπ. Μάλιστα, στον τελικό του ΟΥΕΦΑ Γιουρόπα Λιγκ, κρίθηκε και MVP του αγώνα.

Μετά την αποχώρησή του από την Λίβερπουλ πήγε στην Κόβεντρι Σίτι ως προπονητής-ποδοσφαιριστής για δύο χρόνια την περίοδο 2002–2004. Το 2008, ανέλαβε την Λιντς Γιουνάιτεντ στα μέσα της χρονιάς κάνοντας καλά αποτελέσματα, με αποτέλεσμα να υπογράψει συμβόλαιο. Παρόλα αυτά η ήττα της ομάδας του στα Play-off σε συνδυασμό με κακά αποτελέσματα στην αρχή της χρονιάς, οδήγησαν τον ΜακΆλιστερ στην αποχώρηση. Από το 2015, έχει τον ρόλο του *Ambassador* στη Λίβερπουλ.

## Παραπομπές


## Εξωτερικοί σύνδεσμοι
* 
* 

Κατηγορία:Μέσοι ποδοσφαιριστές
Κατηγορία:Σκωτσέζοι ποδοσφαιριστές
Κατηγορία:Ποδοσφαιριστές Εθνικής Σκωτίας Κ21
Κατηγορία:Ποδοσφαιριστές Εθνικής Σκωτίας Β
Κατηγορία:Ποδοσφαιριστές Εθνικής Σκωτίας
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Ποδοσφαιριστές Ευρωπαϊκού Πρωταθλήματος 1996
Κατηγορία:Ποδοσφαιριστές Μάδεργουελ ΦΚ
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Σκωτσέζοι προπονητές ποδοσφαίρου
Κατηγορία:Προπονητές ποδοσφαίρου Κόβεντρι Σίτι
Κατηγορία:Προπονητές ποδοσφαίρου Λιντς Γιουνάιτεντ
Κατηγορία:Προπονητές ποδοσφαίρου Άστον Βίλα
Κατηγορία:Προπονητές της Πρέμιερ Λιγκ
Ρίο Φέρντιναντ

Ο **Ρίο Γκάβιν Φέρντιναντ** ABA (αγγλικά: *Rio Gavin Ferdinand*, 7 Νοεμβρίου 1978) είναι Άγγλος πρώην ποδοσφαιριστής, ο οποίος αγωνιζόταν ως κεντρικός αμυντικός. Υπήρξε μέλος της Εθνικής Αγγλίας για 14 χρόνια, συμπληρώνοντας 81 συμμετοχές, ενώ εκπροσώπησε την Εθνική του σε 3 Παγκόσμια Κύπελλα. Στην Εθνική Αγγλίας έκανε το ντεμπούτο του το 1997, και έως εκείνη τη στιγμή ήταν ο νεότερος παίκτης που αγωνίστηκε στην Εθνική. Ένας από τους καλύτερους καλύτερους αμυντικούς της γενιάς του, από πολλούς θεωρείται ως ένας από τους σπουδαιότερους Άγγλους ποδοσφαιριστές όλων των εποχών.

## Σταδιοδρομία
Ξεκίνησε τη σταδιοδρομία του στις ακαδημίες της Γουέστ Χαμ, ενώ το 1996 έκανε και το ντεμπούτο του στη πρώτη ομάδα. Γρήγορα αγαπήθηκε από το κοινό της ομάδας, ενώ την επόμενη χρονιά πήρε και το βραβείο *Hammer of the Year*. Εκεί παρέμεινε έως το 2000, όταν μετακινήθηκε στη Λιντς Γιουνάιτεντ, όπου παρέμεινε έως το 2002. Κατόπιν, εντάχθηκε στη Μάντσεστερ Γιουνάιτεντ, όπου παρέμεινε για 12 χρόνια. Με την ομάδα του Μάντσεστερ κέρδισε πολλούς τίτλους: έξι πρωταθλήματα Αγγλίας, τρία Λιγκ Καπ, έξι Κομιούνιτι Σιλντ, ένα Τσάμπιονς Λιγκ και ένα Παγκόσμιο Κύπελλο Συλλόγων. Θεωρείται ως ο καλύτερος αμυντικός στην ιστορία του συλλόγου.

## Παραπομπές

## Εξωτερικοί σύνδεσμοι

* 
* 
* Rio Ferdinand Live the Dream Foundation official site 
* Profile at StretfordEnd.co.uk
* legal ruling in privacy case

Κατηγορία:Αμυντικοί ποδοσφαιριστές
Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές ΑΦΚ Μπόρνμουθ
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Άγγλοι αυτοβιογράφοι
Κατηγορία:Άγγλοι παραγωγοί ταινιών
Νικόλαος Μπατεστάτος

Ο **Νικόλαος Π. Μπατεστάτος** (και Μπατιστάτος, 18.. - 10 Ιουνίου 1927) υπήρξε ο πρώτος πολιτικός διοικητής του Αγίου Όρους. Ανέλαβε καθήκοντα τον Δεκέμβριο του 1926 και πέθανε, ενώ ήταν εν ενεργεία διοικητής. 
Απεβίωσε στις 10 Ιουνίου 1927 και τον διαδέχθηκε λίγες ημέρες αργότερα ο Νικόλαος Λέλης στο αξίωμα του πολιτικού διοικητή.

## Παραπομπές


Κατηγορία:Πολιτικοί διοικητές του Αγίου Όρους
Αθανάσιος Αντ. Δερβέναγας

: *Για τον παλαιότερο πολιτικό με το ίδιο ονοματεπώνυμο, δείτε [[Αθανάσιος Κ. Δερβέναγας]]*

Ο **Αθανάσιος Δερβέναγας** (Σεπτέμβριος 1941 - 10 Ιουνίου 2011), του Αντωνίου, ήταν Έλληνας δικηγόρος, πολιτικός και συγγραφέας. Υπηρέτησε ως βουλευτής στην εκλογική περιφέρεια Τρικάλων από το 1974 ως το 1989.

## Βιογραφία
Γεννήθηκε στην Πύλη Τρικάλων και ακολούθησε σπουδές νομικών και πολιτικών- οικονομικών επιστημών στο ΑΠΘ.

Εξελέγη βουλευτής Τρικάλων για πρώτη φορά το 1974 με τη Νέα Δημοκρατία και επανεξελέγη με το ίδιο κόμμα το 1977, 1981 και 1985.

Απεβίωσε στην Αθήνα σε ηλικία 70 ετών και κηδεύτηκε από το Μητροπολιτικό Ναό Αγίου Νικολάου στις 11 Ιουνίου 2011. Τάφηκε στην Πύλη.

## Εργογραφία
* 
* 
* 

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με τη Νέα Δημοκρατία
Πολιτικός διοικητής του Αγίου Όρους

Ο **Πολιτικός Διοικητής του Αγίου Όρους** είναι ο επικεφαλής της Διοίκησης της Αυτόνομης Μοναστικής Πολιτείας του Αγίου Όρους και υπάγεται στο Υπουργείο Εξωτερικών της Ελλάδας. Έδρα του είναι οι Καρυές. Γραφεία της έχουν συσταθεί στη Θεσσαλονίκη και την Ουρανούπολη Χαλκιδικής. 

Η πολιτική διοίκηση του Αγίου Όρους ανήκει στην αρμοδιότητα του υπουργείου Εξωτερικών της Ελλάδας, σύμφωνα με το άρθρο 5 παρ. Α στ. 26 του Οργανισμού του (άρθρο πρώτο Ν. 3566/2007), και αποτελεί αυτοτελή δημόσια αρχή, σύμφωνα με το Π.Δ. 227/1998 (ΦΕΚ Α΄ 176/28.7.1998). Στη Διοίκηση του Αγίου Όρους ανήκουν η από διοικητικής πλευράς εποπτεία ως προς την ακριβή τήρηση των αγιορειτικών καθεστώτων και η διαφύλαξη της δημόσιας τάξης και ασφάλειας. Σύμφωνα με το άρθρο 29 του Οργανισμού του Υπουργείου Εξωτερικών, η Διοίκηση του Αγίου Όρους απαρτίζεται από τον Διοικητή του Αγίου Όρους (ο οποίος έχει βαθμό και αποδοχές Συντονιστή Αποκεντρωμένης Διοίκησης), τον Αναπληρωτή Διοικητή και το λοιπό προσωπικό της, μόνιμο ή με σύμβαση ιδιωτικού δικαίου αορίστου χρόνου.

Πολιτικός διοικητής του Αγίου Όρους είναι, από τις 6 Αυγούστου 2024, ο πρώην υπουργός Εθνικής Άμυνας, στρατηγός εν αποστρατεία, Αλκιβιάδης Στεφανής και αναπληρωτής διοικητής ο νομικός, Αρίστος Κασμίρογλου.

## Διατελέσαντες πολιτικοί διοικητές Αγίου Όρους

### 1926 - 1974
Πρώτος πολιτικός διοικητής, από το 1926 ως τον θάνατό του το 1927, ήταν ο Νικόλαος Μπατεστάτος.

### 1975 - Σήμερα

## Δείτε επίσης
*Πρωτεπιστάτης του Αγίου Όρους

## Παραπομπές


*
Γιάννης Κιουρτσάκης

Ο **Γιάννης Κιουρτσάκης** (Αθήνα, 1941) είναι μυθιστοριογράφος και δοκιμιογράφος.  

Σπούδασε νομικά στο Παρίσι. Δημοσίευσε μελέτες για τον στοχασμό του Σεφέρη, τον προφορικό πολιτισμό, το λαϊκό θέατρο σκιών και το καρναβάλι. Δημοσίευσε ακόμη τη μυθιστορηματική τριλογία «Το Ίδιο και το Άλλο», που ξεκινώντας από τις περιπέτειες υπαρκτών προσώπων φωτίζει την ελληνική και ευρωπαϊκή ιστορία του 20ού αιώνα, καθώς επίσης λογοτεχνικά δοκίμια για τη σύγχρονη ελληνική και οικουμενική κρίση. 

Τιμήθηκε με το Β΄ Κρατικό Βραβείο Δοκιμίου (1986), το Βραβείο Μυθιστορήματος του περιοδικού Διαβάζω (1996) και το Βραβείο Δοκιμίου του περιοδικού Διαβάζω (2010). Μετέφρασε έργα των Μιχαήλ Μπαχτίν, Τσβετάν Τοντόρωφ, Ζαν Ντανιέλ, Λάκη Προγκίδη κ.ά. 

Εξέδωσε: 
**Ελληνισμός και Δύση στο στοχασμό του Σεφέρη* (1979)
**Προφορική παράδοση και ομαδική δημιουργία* (1983)
**Καρναβάλι και καραγκιόζης* (1986)
**Σαν μυθιστόρημα* (1995)
**Εμείς οι άλλοι* (2000) 
**Το πρόβλημα της παράδοσης* (2000)
**Η τρελή σοφία ή τα ανίερα ιερά* (2003)
**Το βιβλίο του έργου και του χρόνου* (2007)
**Ένας χωρικός στη Νέα Υόρκη* (2009)
**Το ζητούμενο του ανθρώπου* (2012)
**Ο νεοελληνικός διχασμός και το μυστήριο της τέχνης* (2014)
**Γυρεύοντας στην εξορία την πατρίδα σου* (2015)

## Παραπομπές


## Εξωτερικοί σύνδεσμοι
*Γιάννης Κιουρτσάκης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες μυθιστοριογράφοι
Κατηγορία:Έλληνες δοκιμιογράφοι
Κατηγορία:Έλληνες μεταφραστές
Κώστας Χατζηαντωνίου

Ο **Κώστας Χατζηαντωνίου** (Ρόδος, 1965) είναι Έλληνας συγγραφέας. Το 2011 τιμήθηκε με το Βραβείο Λογοτεχνίας της Ευρωπαϊκής Ένωσης (European Union Prize for Literature) για το μυθιστόρημά του “Αγκριτζέντο”, το οποίο ως το 2024 έχει μεταφραστεί στην Ιταλία, την Σερβία, την Πολωνία, την Κροατία, την Αλβανία και την Σλοβενία.

Ιστορικός, δοκιμιογράφος και πεζογράφος, το έργο του περιλαμβάνει αφηγήματα, ιστορικές μελέτες για τον Ελληνισμό της Μικράς Ασίας, της Κύπρου και της Χειμάρρας, δοκίμια στοχασμού, βιογραφίες (του Ν. Πλαστήρα και του Θ. Πάγκαλου) και τρία μυθιστορήματα.

Είναι μέλος της Εταιρείας Συγγραφέων και της Διοικούσας Επιτροπής του Ιδρύματος Κωστή Παλαμά. Έχει τιμηθεί με το Bραβείο Δοκιμίου του Pen Club για το βιβλίο του *Εναντίον του χρόνου*, με το Βραβείο Δοκιμίου Π. Φωτέα και με το Βραβείο Λογοτεχνίας της Ευρωπαϊκής Ένωσης (European Union Prize for Literature) για το μυθιστόρημά του *Αγκριτζέντο*. Έχει την ευθύνη του λογοτεχνικού περιοδικού *Το Κοράλλι*.

## Βιογραφία
Γεννήθηκε στη Ρόδο, όπου και μεγάλωσε. Αποφοίτησε από το Βενετόκλειο λύκειο αρρένων Ρόδου και από το τμήμα πολιτικής επιστήμης και δημόσιας διοίκησης της νομικής σχολής του Πανεπιστημίου Αθηνών (1987).

## Εργογραφία
ΜΥΘΙΣΤΟΡΗΜΑ

2009 (3η έκδοση 2024). Αγκριτζέντο. Εκδόσεις Καστανιώτη.

2017. Ο κύκλος του χώματος. Εκδόσεις Καστανιώτη.

2020. Το στέμμα των αυγών. Εκδόσεις Καστανιώτη.

ΔΙΗΓΗΜΑΤΑ

1992. Η κόρη του Ιεφθάε. Εκδόσεις Λάτμος.

ΝΟΥΒΕΛΑ

2001. Το βιβλίο της μέλαινας χολής. Εκδόσεις Παρουσία.

ΔΟΚΙΜΙΑ

1993 (2η έκδοση 2003). Εθνικισμός και Ελληνικότητα. Δοκίμια. Εκδόσεις Πορθμός.

2008. Εναντίον του χρόνου. Εκδόσεις Ευθύνη.

2014. Το χρέος και ο τόκος. Εκδόσεις Γόρδιος.

2016. Η πεζογραφία της Θεσσαλονίκης. Εκδόσεις Κουκούτσι.

ΙΣΤΟΡΙΚΕΣ ΜΕΛΕΤΕΣ

1994 (4η έκδοση 2022). Μικρά Ασία. Ο απελευθερωτικός αγώνας 1919-1922. Εκδόσεις Ιωλκός. 

1999 (2η έκδοση 2009). Μικρά Ασία. Ιστορία Αρχαίων Χρόνων. Εκδόσεις Γόρδιος.

1999 (2η έκδοση 2010). Μικρά Ασία. Ιστορία Μέσων Αιώνων. Εκδόσεις Γόρδιος.

1999 (3η έκδοση 2011). Μικρά Ασία. Ιστορία Νέων Χρόνων. Εκδόσεις Γόρδιος.

2002 (2η έκδοση 2008). Χιμάρα. Εκδόσεις Ελίκρανον.

2002 (2η έκδοση 2012). Ιστορία Νεώτερης Ελλάδας (1821-1941). Εκδόσεις Ιωλκός.

2007. Κύπρος 1954- 1974: Από το έπος στην τραγωδία. Εκδόσεις Ιωλκός.

ΙΣΤΟΡΙΚΕΣ ΒΙΟΓΡΑΦΙΕΣ

1998 (2η έκδοση 2006). Νικόλαος Πλαστήρας. Εκδόσεις Ιωλκός.

2005. Θεόδωρος Πάγκαλος. Εκδόσεις Ιωλκός.

ΑΝΘΟΛΟΓΙΕΣ

2016. Κωστής Παλαμάς [Πρόλογος, Επιλογή]. Εκδόσεις Καθημερινή.

2018. Κωστής Παλαμάς [Πρόλογος, Επιλογή]. Εκδόσεις Κέδρος.

## Πηγές
*Τα βιβλία του Κώστα Χατζηαντωνίου στη βάση δεδομένων της Biblionet.
* Η σελίδα του Κώστα Χατζηαντωνίου στην Εταιρεία Συγγραφέων. 

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες ιστορικοί του 20ού αιώνα
Πρωτάθλημα πετοσφαίρισης Α2 εθνικής κατηγορίας ανδρών 2014-2015

Το πρωτάθλημα βόλεϊ της Α2 κατηγορίας ανδρών για την περίοδο 2014−15 διεξήχθη με τη συμμετοχή 35 ομάδων χωρισμένες σε τρεις ομίλους.
Οι ομάδες Α.Ο. Ταταύλα, Κολλέγιο Αθηνών, Ερμής Ηγουμενίτσας, και Μέγας Αλέξανδρος Θεσσαλονίκης, δεν δήλωσαν συμμετοχή στο πρωτάθλημα παρότι δεν υποβιβάστηκαν από την Α2 την περίοδο 2013-14.
Νέες ομάδες στο πρωτάθλημα ειναι:
* Α' Όμιλος: Εθνικός Πειραιώς, Απόλλων Σμύρνης, Ροδίων Άθλησις, Ελληνικά  Ναυπηγεία (από Β' Εθνική)
* Β' Όμιλος: Παναχαϊκή (από Βόλεϊλιγκ), Πήγασος Ν. Κόσμου, ΓΕ Μεσολογγίου, Κόροιβος Αμαλιάδας, Φθία Λαμίας, Α.Γ.Σ. Ιωαννίνων (από Β' Εθνική)
* Γ' Όμιλος: Νίκη Αιγινίου (από Βόλεϊλιγκ), ΑΕ Κομοτηνής, Αίας Ευόσμου, Πήγασος Πολίχνης, ΧΑΝΘ και Πιερικός Κατερίνης (από Β' Εθνική)

Οι δύο πρώτες ομάδες κάθε ομίλου συμμετείχαν στα μπαράζ ανόδου, όπου ο Ηρακλής Θεσ. και η Παναχαϊκή κέρδισαν την την άνοδο στη Βόλεϊλιγκ της περιόδου 2015-16.

## Α'  Όμιλος

 Ο Οδυσσεύς αποχώρησε από το πρωτάθλημα και έχει 11 μηδενισμούς.

## B'  Όμιλος

 Ο Α.Γ.Σ. Ιωαννίνων αποχώρησε από το πρωτάθλημα και έχει 3 μηδενισμούς.

## Γ' Όμιλος

## Μπαράζ ανόδου
Στα μπαράζ ανόδου μετείχαν οι δύο πρώτες ομάδες κάθε ομίλου και έγιναν σε δύο φάσεις στο Χαλκιοπούλειο Γυμναστήριο της Λαμίας.

### Α' φάση
Στην πρώτη φάση αγωνίστηκαν μεταξύ τους σε μονούς αγώνες, οι ομάδες που κατέλαβαν τη δεύτερη θέση σε κάθε όμιλο. Η πρώτη ομάδα προκρίθηκε στη δεύτερη φάση, όπου βρέθηκαν απευθείας οι πρώτες των ομίλων.

**Αποτελέσματα


**Βαθμολογία

### Β' φάση
Στη δεύτερη φάση μετείχαν οι πρώτες των ομίλων και η ομάδα που προκρίθηκε από την πρώτη φάση.  Οι ομάδες αγωνίστηκαν μεταξύ τους πάλι σε μονούς αγώνες. Οι δύο πρώτες κέρδισαν την άνoδο στην Α1 κατηγορία.

**Αποτελέσματα**

'''Βαθμολογία

## Εξωτερικοί σύνδεσμοι - Πηγές
*Αποτελέσματα / Βαθμολογία Α' ομίλου και αγώνες μπαράζ  www.greekvolley.com
*Αποτελέσματα / Βαθμολογία Β' ομίλου www.greekvolley.com
*Αποτελέσματα / Βαθμολογία Γ' ομίλου www.greekvolley.com
*Αποχωρηση Α.Γ.Σ. Ιωαννίνων www.volley24.gr
*Μη συμμετοχη Α.Ο. Ταταύλα www.volley24.gr



2014 2015
Κατηγορία:Πετοσφαίριση το 2014
Κατηγορία:Πετοσφαίριση το 2015
Γενικές εκλογές στη Μανιτόμπα (2016)

Οι **41ες γενικές εκλογές στη [[Μανιτόμπα]]** διεξήχθησαν στις 19 Απριλίου 2016  για την εκλογή των μελών της Νομοθετικής Συνέλευσης, στην εν λόγω επαρχία του Καναδά. Το Νέο Δημοκρατικό Κόμμα της Μανιτόμπα, με αρχηγό τον  Γκρεγκ Σέλινγκερ, ηττήθηκε από το Προοδευτικό Συντηρητικό Κόμμα της Μανιτόμπα με αρχηγό τον Μπράιαν Πάλιστερ, τερματίζοντας σχεδόν 17 χρόνια της κυριαρχίας του NDP. 

## Αποτελέσματα

|- 
!rowspan="2"|Κόμμα
!rowspan="2"|Αρχηγός
!rowspan="2"|Υποψήφιοι
!colspan="4"|Έδρες
!colspan="3"|Λαϊκή ψήφος
|-
!2011
! Διάλυση κοινοβουλίου
!2016
!+/-
!Ψήφοι
!%
!% μεταβολή
|-
|Προοδευτικό Συντηρητικό Κόμμα
|align=left|Μπράιαν Πάλιστερ
|57 ||19 |||19 || 40|| +21||231.783 ||53,01 ||+9,30
|-
|Νέο Δημοκρατικό Κόμμα της Μανιτόμπα
|align=left|Γκρεγκ Σέλινγκερ
|57 ||37 ||35 || 14|| -21||112.734 ||25,73 ||-20,43
|-
|Φιλελεύθερο Κόμμα της Μανιτόμπα
|align=left|Ράνα Μποχάρι
|51 ||1 ||1 || 3|| +2||62.985 ||14,46 ||+6,94
|-
|Κόμμα Πρασίνων της Μανιτόμπα
|align=left|Τζέιμς Μπέντομ
|30 ||&ndash; ||&ndash; || &ndash;|| &ndash;||22.462 ||5,14 ||+2,62
|-
|align=left|Κόμμα της Μανιτόμπα
|align=left|Γκάρι Μάρσαλ
|16 ||&ndash; ||&ndash; || &ndash;|| &ndash;||4.943 ||1,13 || Μη διαθέσιμα στοιχεία
|-
|Κομμουνιστικό Κόμμα
|align=left|Ντάρελ Ράνκιν
|6 ||&ndash; ||&ndash; || &ndash;|| &ndash;||305 ||0,07 ||+0,03
|-
| colspan="2" style="text-align:left;"|Ανεξάρτητοι
|4 ||&ndash; ||&ndash; || &ndash;|| &ndash;||2.032 ||0,46 ||+0,41
|-
|Κενές έδρες
| colspan="4" style="text-align:left;"|Οι Έριν Σέλμπι (περιφ. Southdale) και Πίτερ Μπιόρνσον (περιφ. Gimli) παραιτήθηκαν από την έδρα τους το 2015. Δεν έγιναν επαναληπτικές εκλογές και οι έδρες τους κηρύχθηκαν κενές.
|2
| colspan="5" |
|-
| style="text-align:left;" colspan="3"|**Σύνολο**
|221 ||**57** ||**57** ||**57** || **443.861** || ||
|}

### Συνοπτικά αποτελέσματα

## Εξωτερικοί σύνδεσμοι
* Elections Manitoba

## Παραπομπές


2016 Μανιτομπα
2016
Μανιτομπα
Διεθνής αερολιμένας Πράγας «Βάτσλαβ Χάβελ»

right|250px|thumb
Ο **Διεθνής αερολιμένας Πράγας "Βάτσλαβ Χάβελ"** (τσεχ. *Letiště Václava Havla Praha*) εξυπηρετεί την Πράγα. Βρίσκεται στην περιοχή Πράγα-6. Το 2007 τον αερολιμένα της Πράγας είχαν αναγνωρίσει τον καλύτερο αερολιμένα της Κεντρικής και Ανατολικής Ευρώπης. Στο αεροδρόμιο έχει την βάση οι "Τσέχικες Αερογραμμές" (τσεχ. Czech Airlines).

Ο Αερολιμένας έχει 4 τερματικά:
* *Τερματικό* 1: εξυπηρετεί τις διαδρομές των χωρών εκτός Συμφωνίας Σένγκεν,
* *Τερματικό 2*: εξυπηρετεί τις διαδρομές των χωρών της Συμφωνίας Σένγκεν,
* *Τερματικό 3*: εξυπηρετεί ιδιωτικές διαδρομές,
* *Τερματικό 4*: δεν εξυπηρετεί διαδρομές. Είναι το πρώτο τερματικό του αερολιμένα, που χτίστηκε το 1937.

## Εξωτερικοί σύνδεσμοι
* 

Πράγα
Πράγα
Αερολιμένας
Κατηγορία:Κρατικοί Αερολιμένες διεθνών συγκοινωνιών
Geronticus

Τα πουλιά του γένους ***Geronticus*** (***Γέρωντας***) ανήκουν στην οικογένεια Θρησκειορνιθίδων. Η επιστημονική της ονομασία προέρχεται από το ελληνικό γέρωντας (ηλικιωμένος), αναφερόμενο στο φαλακρό κεφάλι και τα μαύρα φτερά: γενικότερα αποκαλούνται **φαλακρές ίβιδες**. 

[αριστερά|μικρογραφία|[Φαλακρή Ίβιδα|Φαλακρή ίβιδα στο Μαρόκο]]
Το γένος περιλαμβάνει πέντε είδη, από τα οποία δύο είναι επιζώντα. Αυτά είναι η (βόρεια) φαλακρή ίβιδα (*Geronticus eremita*) και η νότια φαλακρή ίβιδα (*Geronticus calvus*). Τα υπόλοιπα είναι εξαφανισμένα.

Τα είδη είναι:
* ***Geronticus perplexus:*** Σάνσαν, Γαλλία (ΕΧ), Μέσο Μειόκαινο
* ***Geronticus apelex:*** Νότια Αφρική (ΕΧ),  Πρώιμο Πλειόκαινο
* ***Geronticus balcanicus:*** Σλιβνίτσα, Βουλγαρία (ΕΧ), Ύστερο Πλειόκαινο
* ***Geronticus eremita:*** Μαρόκο, Συρία (CR)
* ***Geronticus calvus:*** Νότια Αφρική (VU)

Κατηγορία:Θρησκειορνιθίδες
Γυαλιά Έβρου

Η **Γυαλιά** ήταν χωριό στον βόρειο Έβρο. 

## Ιστορία
Εγκαταλείφθηκε σταδιακά από τη δεκαετία του '20 με τη χάραξη των συνόρων, καθώς η Μονή της Λαμπούς και τα κτήματα των κατοίκων οι οποίοι είχαν ελληνική καταγωγή, δόθηκαν στη Βουλγαρία , οπότε το χωριό πρακτικά διχοτομήθηκε. 

Στην εγκατάλειψη του χωριού συνέτεινε η εγγύτητά του με τη Βουλγαρία και οι κακές σχέσεις που υπήρχαν την εποχή εκείνη μεταξύ των δύο χωρών. 

Οι κάτοικοι της Γυαλιάς εγκαταστάθηκαν κυρίως στο χωριό Ελιά, αλλά και στα χωριά Στέρνα, Σπήλαιο και Λεπτή. 

Σήμερα σώζονται μέρη από τις οικίες, την εκκλησία του Αγίου Αθανασίου και το νεκροταφείο του χωριού. Επίσης, στην περιοχή της Γυαλιάς βρίσκεται ο *Βράχος της Γονιμότητας*, συνδεδεμένος με τοπικές παραδόσεις.

## Παραπομπές

Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Κατηγορία:Εγκαταλελειμμένα χωριά του νομού Έβρου
Ανάκειο

Το **Ανάκειο** (αρχαία ελληνικά: **), επίσης γνωστό ως *Ιερό των Διόσκουρων*, ήταν ναός στην Αθήνα, κοντά στην Ακρόπολη, και αφιερωμένος στους Διόσκουρους, Κάστορα και τον Πολυδεύκη.

## Ονομασία και Τοποθεσία
[μικρογραφία|320x320εσ|''Η αρπαγή των Θυγατέρων του Λεύκιππου'' από τον [Πέτερ Πάουλ Ρούμπενς. Παλαιά Πινακοθήκη Μονάχου.]]

Η ονομασία του ναού προέρχεται από την αρχαία ελληνική λέξη  (προερχόμενη από τη λέξη , που σημαίνει «άρχοντας» ή «βασιλιάς»), η οποία αποδιδόταν ως τίτλος στους Διόσκουρους, Κάστορα και Πολυδεύκη, τους δίδυμους γιούς του Δία και της Λήδας, οι οποίοι ήταν ευρέως γνωστοί στην Αττική.

Η Παλαιά Αγορά, που προηγήθηκε της Αρχαίας Αγοράς, χρησιμοποιούνταν κατά τον 5ο αιώνα π.Χ. και νωρίτερα ως σημείο συνάντησης, και αναφορές των Ανδοκίδη και Θουκυδίδη σε συναθροίσεις στο Ανάκειον το 415 και το 411 π.Χ. οδήγησαν τους μελετητές στο συμπέρασμα πως το Ανάκειον ίσως βρισκόταν σε μικρή απόσταση από τη Παλαιά Αγορά, πιθανώς στα ανατολικά της Ακρόπολης.

## Διακόσμηση

Η διακόσμηση του Ανάκειου, σύμφωνα με τον Παυσανία, ανατέθηκε στους Μίκων και Πολύγνωτο. Ο πρώτος απεικόνισε τους Αργοναύτες, τους ακολούθους του Ιάσονα, με ιδιαίτερη προσοχή στον Άκαστο και τα άλογα του. Ο Πολύγνωτος απεικόνισε τον *Βιασμό των Λευκιππιδών*: τη βίαιη απαγωγή και γάμο της Φοίβης και της Ιλάειρας, θυγατέρων του Λεύκιππου, από τους Διόσκουρους. Αυτό το έργο ίσως ήταν αυτό που του έδωσε την Αθηναϊκή υπηκοότητα. 

## Σημειώσεις


## Παραπομπές


Κατηγορία:Αρχαίοι ναοί της Αθήνας
Μπάρα Έβρου

Η **Μπάρα** ήταν χωριό στο βόρειο Έβρο, που εγκαταλείφθηκε σταδιακά από το 1920 με τη χάραξη των συνόρων. Με τη διάλυση του χωριού δημιουργήθηκαν τα χωριά Σπήλαιο και Πλάτη. 

Σε απογραφή του 1877 η Μπάρα εμφανίζεται να έχει 175 κατοίκους, το 1913 στο χωριό κατοικούσαν 350 άτομα ενώ το 1928 μόλις 36.
Σήμερα στην περιοχή της Μπάρας λειτουργεί καταφύγιο με ελεύθερη διαμονή.    

Ο Πολιτιστικός σύλλογος του Πενταλόφου κάνει εκδηλώσεις στο χώρο της Μπάρας και στο καταφύγιο την ημέρα της Πρωτομαγιάς και την Καθαρά Δευτέρα.   

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Κατηγορία:Εγκαταλελειμμένα χωριά του νομού Έβρου
Η βουλευτίνα

***Η βουλευτίνα*** είναι ασπρόμαυρη ελληνική κωμική ταινία του 1966, με πρωταγωνίστρια τη Ρένα Βλαχοπούλου, σε σκηνοθεσία Κώστα Καραγιάννη, σενάριο των Λάκη Μιχαηλίδη & Γιώργου Κατσαμπή, παραγωγής του κινηματογραφικού οργανισμού Καραγιάννης - Καρατζόπουλος Α.Ε.

## Πλοκή
Η Ρένα Βαρλάμου είναι αρραβωνιασμένη με τον Περικλή Αράπη, οινοπαραγωγό στο επάγγελμα και υποψήφιο βουλευτή με το *Εθνικό Αναδιοργανωτικό Κόμμα Περικλής Αράπης.* Ο Περικλής έχει αποτύχει 6 φορές να βγει βουλευτής, με αποτέλεσμα λόγω οικονομικών δυσκολιών να καθυστερεί τον γάμο τους για 4 χρόνια.

Στην τελευταία του πολιτική προσπάθεια, η Ρένα αποφασίζει να των βοηθήσει στην προεκλογική του εκστρατεία αλλά εκείνος αποτυγχάνει και πάλι στις εκλογές και κοντεύει να χρεοκοπήσει (με χρέος 380.000 δραχμές). Η ιστορία περιπλέκεται όταν το όνομα της Ρένας μπαίνει στο ψηφοδέλτιο ενός θείου της, του Ιακώβου Μενεξέ από την Κέρκυρα, ο οποίος πεθαίνει και η Ρένα, ως μοναδική επιλαχούσα στο ψηφοδέλτιο, με μόλις 80 σταυρούς βγαίνει βουλευτής.

Η Ρένα αναλαμβάνει τα βουλευτικά της καθήκοντα και έτσι παραμελεί τον Περικλή, τη στιγμή που εκείνος αποφασίζει να παρατήσει την πολιτική του καριέρα για να ορθοποδήσει οικονομικά, αλλά και για να κάνει οικογένεια με τη Ρένα. Όμως δυστυχώς γι' αυτόν το τρένο έχει φύγει. Έτσι με την βοήθεια ενός φίλου και συνεργάτη του, του Φιλήμονα, καταφέρνει να βγάλει άκυρη την εκλογή της Ρένας, προκειμένου να την ξαναφέρει κοντά του. Η Ρένα εκνευρίζεται και δεν θέλει ούτε να τον δει μπροστά της, αλλά τελικά και με τις εξηγήσεις των δικών της τον συγχωρεί.

Στο τέλος της ιστορίας βρίσκουμε το ζευγάρι στον μήνα του μέλιτος στην Κέρκυρα, να απολαμβάνουν τη ζωή τους μακριά από πολιτικές ίντριγκες, μπελάδες και ευτράπελα που συνέβησαν καθ' όλη τη διάρκεια της ταινίας.

## Διανομή

## Παραγωγή
Η ταινία έκανε πρεμιέρα στις κινηματογραφικές αίθουσες στις 21 Ιουλίου 1966 , κόβοντας 461.540 εισιτήρια  και κατατάχθηκε στην 6η θέση ανάμεσα σε 117 ταινίες της ίδιας σεζόν. 

Σε μία από τις σκηνές που εκτυλίσσονται στη Βουλή, ακούγεται η φωνή του Λαυρέντη Διανέλλου, που σε μια γκεστ εμφάνιση υποδύεται έναν βουλευτή που μαλώνει με την κεντρική ηρωίδα της ταινίας. 

## Παραπομπές


## Εξωτερικές πηγές

*Κριτική της ταινίας από τον Σταύρο Γανωτή

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες παραγωγής Καραγιάννης - Καρατζόπουλος
Δελφίνιον

Στην αρχαία Ελλάδα, με την ονομασία **Δελφίνιον** αποκαλούνταν οι ναοί του Απόλλωνος Δελφίνιου ο οποίος ήταν γνωστός και ως «Δελφικός Απόλλων» ή «Πυθιακός Απόλλων», ο κύριος θεός των Δελφών, ο οποίος θεωρούνταν ως ο προστάτης των λιμανιών και των πλοίων.

Τα ερείπια του Δελφίνιου στη Μίλητο διατηρούνται ακόμη.

Το Δελφίνιον στην Αθήνα, κοντά στην Ακρόπολη διέθετε δικαστήριο, το οποίο χρησιμοποιούνταν για την εκδίκαση υποθέσεων ανθρωποκτονιών, όπου ο κατηγορούμενος είχε αναλάβει την υπεράσπιση δικαιολογημένων ανθρωποκτονιών.

## Παραπομπές

Κατηγορία:Ναοί του Απόλλωνα
Κατηγορία:Αρχαίοι ναοί της Αθήνας
Κατάλογος αεροδρομίων της Ευρώπης ανά επιβατική κίνηση

Αυτός ο κατάλογος περιεχεί **100 μεγαλύτερους αερολιμένες** της Ευρώπης.

## Στατιστική

## Στατιστική 2019 (προσωρινά στοιχεία)

## Στατιστική 2015

## Σημειώσεις


## Παραπομπές


Κατηγορία:Αεροπορία στην Ευρώπη
Κωνσταντίνος Αλεξανδρής

Ο **Κωνσταντίνος Αλεξανδρής** (14 Δεκεμβρίου 1894 – 11 Ιουνίου 1976), του Αποστόλου, ήταν Έλληνας αξιωματικός του Πολεμικού Ναυτικού και υπουργός.

## Βιογραφία
Γεννήθηκε στις Κονίστρες της Κύμης και σπούδασε στη Σχολή Ναυτικών Δοκίμων και στη συνέχεια στη Σχολή Πυροβολικού του Πόρτσμουθ, στο Ηνωμένο Βασίλειο. 

Πολέμησε στους Βαλκανικούς Πολέμους ως δόκιμος με βαθμό αρχικελευστή.

Την περίοδο 1920-21 δίδαξε στη Σχολή Ναυτικών Δοκίμων και στη Σχολή Πολέμου. Από το 1912 ως το 1935, οπότε αποτάχθηκε, λόγω της συμμετοχής του σε κίνημα, υπηρέτησε στο Πολεμικό Ναυτικό.

Το 1930 έγινε υπασπιστής του Προέδρου της Δημοκρατίας. To 1943 προήχθη σε Υποναύαρχο και έγινε αρχηγός του Στόλου. Την περίοδο 1941-43 ήταν ναυτικός ακόλουθος στη βρετανική πρεσβεία στο Λονδίνο.

Στην κυβέρνηση του Κανελλόπουλου υπηρέτησε ως υπουργός Εμπορικής Ναυτιλίας από την 1η Νοεμβρίου ως τις 22 Νοεμβρίου 1945.

Το 1947 αποστρατεύτηκε και τιμήθηκε με πολλά μετάλλια και παράσημα. Ανάμεσα στα άλλα, ήταν πρόεδρος της Εταιρείας Ευβοϊκών Σπουδών και του Οργανισμού Ανέλκυσης Ναυαγίων.

Απεβίωσε στην Αθήνα τον Ιούνιο του 1976 και κηδεύτηκε από το Πρώτο Νεκροταφείο Αθηνών. Ήταν παντρεμένος με τη Λιλή Αντωνοπούλου.

Άφησε πλούσιο συγγραφικό έργο, για το οποίο βραβεύτηκε δύο φορές  (1930, 50) από την Ακαδημία Αθηνών.

## Μερικά βιβλία
*"Εξωτερική βλητική" (1921)
*"Ναυτικαί επιχειρήσεις του υπέρ Ανεξαρτησίας Αγώνος" (1930)
*"Η θαλασσία δύναμις εις την ιστορίαν της αρχαίας Ελλάδος" (1950)
*"Η θαλασσία δύναμις εις την ιστορίαν της Βυζαντινής Αυτοκρατορίας" (1957)

## Παραπομπές


## Εξωτερικοί σύνδεσμοι
*Φωτογραφία στον Πανδέκτη.

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες ελευθεροτέκτονες
Κωνσταντίνος Γουλής

Ο **Κωνσταντίνος Γουλής** (1886 - 11 Ιουνίου 1968), του Σπυρίδωνος, ήταν Έλληνας γιατρός και πολιτικός. Διετέλεσε βουλευτής Κέρκυρας.

## Βιογραφικά στοιχεία
Γεννήθηκε το 1886 στους Λιαπάδες και σπούδασε ιατρική. Ο Γουλής (ή Πέπος) καταγόταν από το χωριό και εργάστηκε ως παιδίατρος στο νησί. 

Στα μέσα της δεκαετίας του 1930 κατήλθε στον πολιτικό στίβο. Εξελέγη βουλευτής Κέρκυρας με το Λαϊκόν Κόμμα το 1935 και το 1946 και στη συνέχεια προσχώρησε στον  Ελληνικό Συναγερμό, με τον οποίο εξελέγη βουλευτής Κέρκυρας το 1951 και Κέρκυρας-Παξών το 1952.

Πέθανε τον Ιούνιο του 1968.

## Παραπομπές


Κατηγορία:Βουλευτές Κέρκυρας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Κέρκυρας - Παξών
Μκουάουα (αποσαφήνιση)

Η ονομασία **Μκουάουα** μπορεί να αναφέρεται:

* στον Αρχηγό Μκουαβινίκα Μουνυϊγκούμπα Μουαμουΐνγκα *(Chief Mkwavinyika Munyigumba Mwamuyinga)*, φυλετικό ηγέτη των Χέχε *(Hehe)* στην Γερμανική Ανατολική Αφρική.
* στη Μκουάουα *(Mkwawa)*, Τμήμα στην Περιοχή Ιρίνγκα της Τανζανίας.
Ο βασιλιάς του φλίπερ

***Ο βασιλιάς του φλίπερ*** της Έρσης Σωτηροπούλου αποτελεί μια συλλογή δεκαπέντε διηγημάτων στα οποία κυριαρχεί η αναζήτηση των βαθύτερων κρυμμένων σκέψεων και του υποσυνειδήτου, η επικοινωνία της φαντασίας και του αφηγηματικής πραγματικότητας, η διόγκωση του καθημερινού και οικείου, η περιπλάνηση των ηρώων και η συνύπαρξη του εσωτερικού και του εξωτερικού κόσμου.[1][2] Τα περισσότερα διηγήματα πριν συμπεριληφθούν στη συλλογή Ο βασιλιάς του φλίπερ δημοσιεύθηκαν σε λογοτεχνικά περιοδικά ή εντάχθηκαν σε άλλες συλλογές διηγημάτων.

## Παραπομπές
↑ Ξυδάκης, Ν. Γ. 1998. «Το σοκ της γραφής», Madame Figaro 66.

↑ Θεοδοσοπούλου, Μ. 1998. «Στην περοχή του άσεμνου» Η εποχή, 19/7/1998.

Κατηγορία:Ελληνικά διηγήματα
Πάβελ Φίλιπ

Ο **Πάβελ Φίλιπ** (*Pavel Filip*, 10 Απριλίου 1966-) είναι πολιτικός από τη Μολδαβία και πρωθυπουργός της χώρας από τον Ιανουάριο του 2016 ως τις 8 Ιουνίου 2019.

## Βιογραφία
Γεννήθηκε στο Πανασέστι της Μολδαβίας (τότε Σοβιετική Ένωση) το 1966. Σπούδασε στο Τεχνολογικό Πανεπιστήμιο της Μολδαβίας. Έγινε πρωθυπουργός στις 20 Ιανουαρίου 2016. Προηγουμένως υπηρέτησε ως υπουργός Τεχνολογιών Πληροφορικής και Επικοινωνιών από το 2011 ως τον Ιανουάριο του 2016. Είναι μέλος του Δημοκρατικού Κόμματος της Μολδαβίας και προσκείμενος στο Συνασπισμό για την Ένταξη στην Ευρώπη ΙΙΙ.

## Παραπομπές


Κατηγορία:Πρωθυπουργοί της Μολδαβίας
Η κωμωδία της μύγας

***Η κωμωδία της μύγας*** είναι θεατρικό μονόπρακτο παραλόγου του Βασίλη Ζιώγα που γράφτηκε το 1967. Θεωρείται από τα δυσκολότερα έργα του. Ανέβηκε σε πολλές θεατρικές σκηνές, εκπέμφθηκε στο ραδιόφωνο, και προβλήθηκε στην τηλεόραση.

## Προσέγγιση
Το έργο αυτό κατατάσσεται μεν στο θέατρο παραλόγου, εμπεριέχει όμως μια εξήγηση φιλοσοφικού επιπέδου. Χειρίζεται τα εργαλεία της φάρσας, για να συγκεράσει την κωμωδία με στοιχεία τραγικής ειρωνείας. Ο χρόνος υφίσταται παράλληλος, και αυτοαναιρείται. Το στίγμα των γεγονότων μπορεί να βρίσκεται πριν δύο μέρες, ή δύο χρόνια, ή είκοσι ή σαράντα χρόνια πριν. Η στιγμή της αφήγησης αντικατοπτρίζεται αντιμέτωπη με τη στιγμή της δράσης, όπως δύο παράλληλες γραμμές που τέμνονται, στο άπειρο. Η αντίφαση του άσπρου-μαύρου γίνεται προσωποποίηση του δολοφόνου, ενός αρχέτυπου δολοφόνου του Εγώ και όχι του Άλλου. Το δάσος είναι σύμβολο, ο λάκος μια μορφή του θανάτου. Ο κλόουν συμβολίζει τη φάρσα, η γραμματέας είναι αλληγορία του θεάτρου.

## Παραστασιολογία

### Εθνικό Θέατρο - Πειραματική Σκηνή
Η πρώτη παράσταση του έργου έγινε από τη Νέα Σκηνή του Εθνικού Θεάτρου το 1977 από την θεατρική ομάδα «Παράβαση». Η διανομή των ρόλων είχε ως εξής:
* Μπάμπης Γιωτόπουλος ως κλόουν
* Βασίλης Κανάκης ως ανακριτής
* Νίκος Φιλιππόπουλος ως δολοφόνος
* Μιράντα Ζαφειροπούλου ως γραμματεύς

### Κρατικό Θέατρο Βορείου Ελλάδος
Το 1991, το έργο παρουσιάστηκε από το ΚΘΒΕ στην Θεσσαλονίκη, στην Εταιρεία Μακεδονικών Σπουδών, σε σκηνοθεσία του Γιώργου Μεσσάλα, σκηνικά του Αλέκου Φασιανού και κοστούμια της Λουκίας. Η διανομή των ρόλων είχε ως εξής:

* Σμάραγδος Κλεοβούλου ως κλόουν
* Βασίλης Κολοβός ως ανακριτής
* Γιάννης Μαλούχος ως δολοφόνος
* Μόνα Κιτσοπούλου ως γραμματεύς

Το έργο έκανε 51 συνολικά παραστάσεις και το παρακολούθησαν 3.811 θεατές.

## Παραπομπές

## Πηγές
* 
* 

Κ
Ριαζάν

Το **Ριαζάν** (), πριν 1778 - **Περεγιασλάβλ-Ριαζάνσκι** (), είναι πόλη στη Ρωσία, διοικητικό κέντρο της περιφέρειας Ριαζάν, μία από τις 30 μεγαλύτερες πόλεις της Ρωσίας. Έχει πληθυσμό 537.762 κατοίκους και έκταση 224 χλμ².

Αποτελεί μεγάλο επιστημονικό, στρατιωτικό και βιομηχανικό κέντρο. Την πόλη εξυπηρετούν δύο αεροδρόμια, δύο σιδηροδρομικοί σταθμοί και δύο σταθμοί λεωφορείου, δύο λιμάνια του ποταμού. 

Στα 50 χλμ. από τη σημερινή πόλη βρίσκεται Παλαίο Ριαζάν - αρχαία πρωτεύουσα της Μεγάλο Πριγκιπάτο του Ριαζάν.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Όμπλαστ του Ριαζάν
Κατηγορία:Πρωτεύουσες ομόσπονδων ενοτήτων της Ρωσίας
Ζωή Σαμαρά

Η **Ζωή Σαμαρά** είναι Ελληνίδα καθηγήτρια στο Αριστοτέλειο Πανεπιστήμιο Θεσσαλονίκης. Διδάσκει θεωρία της λογοτεχνίας και του θεάτρου. Διετέλεσε πρόεδρος της Εταιρείας Λογοτεχνών Θεσσαλονίκης.

## Βιογραφία
Γεννήθηκε στην Κάρπαθο το 1935, όπου πήγε σχολείο και τελείωσε το γυμνάσιο. Σπούδασε κλασσική φιλολογία στο Πανεπιστήμιο της Αθήνας, και συνέχισε τις σπουδές της στο Πανεπιστήμιο της Κολούμπια και αποφοίτησε ως διδάκτωρ της φιλοσοφίας. Τιμήθηκε και με το ανώτατο παράσημο του εθνικού Τάγματος της Αξίας από τον Πρόεδρο της Γαλλικής Δημοκρατίας.

## Εργογραφία (ενδεικτική)
* The Comic Element of Montaigne’s Style (1970)
* Le Règne de Cronos dans la littérature française du XVIe siècle (1983)
* Προοπτικές του κειμένου (1987)
* Για την Μαρία (1991)
* Ημέρες αβροχίας (1994)
* Υπόκριση θεατρικού λόγου (1996)
* Το πέρασμα της Ευρυδίκης (1997)
* Φωνή από την άλλη ακρογιαλιά. Μίλτος Σαχτούρης (ανθολογία – 1997)
* Τα άδυτα του σημείου (2002)
* Ο κατοπτρισμός του άλλου κειμένου (2003)
* Το βλέμμα του συγγραφέα. Πώς να γράφεις (ή πώς να μη γράφεις) θεατρικά έργα (2009)

## Παραπομπές


Κατηγορία:Έλληνες πανεπιστημιακοί του 20ού αιώνα
Ρέγκα

Με το όνομα Ρέγκα μπορεί να αναφέρονται:

* Ρέγκα (ποταμός)
* Ρέγκα (ψάρι)
Νικολάε Ντίκα

Ο **Νικολάε Μάριος Ντίκα** (γεννήθηκε στις 9 Μαΐου 1980 στην Πιτέστι) είναι Ρουμάνος πρώην ποδοσφαιριστής επιθετικός χαφ. Έπαιξε με την Εθνική Ρουμανίας και συμμετείχε στην αποστολή στο Euro 2008. Την περίοδο 2009-2010 αγωνιζόταν στον Ηρακλή Θεσσαλονίκης.

Το 2006 αναδείχτηκε ως ο καλύτερος Ρουμάνος ποδοσφαιριστής της χρονιάς, από το μεγαλύτερο αθλητικό περιοδικό της χώρας *Gazeta Sporturilor.*

## Συμμετοχές
* Στεάουα Βουκουρεστίου
** Πρωτάθλημα Ρουμανίας: 2004-05, 2005-06
** Κύπελλο Ρουμανίας: 2010-11
** Σούπερ Καπ Ρουμανίας: 2006
** Κύπελλο UEFA ημι-φιναλίστ: 2005-06
* CFR Cluj
** Πρωτάθλημα Ρουμανίας: 2009-10
** Κύπελλο Ρουμανίας: 2009-10

## Αναφορές


## Εξωτερικοί σύνδεσμοι
* 
* 
* 

Κατηγορία:Μέσοι ποδοσφαιριστές
Κατηγορία:Ποδοσφαιριστές Κάλτσιο Κατάνια
Κατηγορία:Ποδοσφαιριστές ΦΚ Άρτζες Πιτέστι
Κατηγορία:Ποδοσφαιριστές ΤΦΡ Κλουζ
Κατηγορία:Ποδοσφαιριστές Στεάουα Βουκουρεστίου
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Ρουμανίας
Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ξένοι ποδοσφαιριστές στην Ελλάδα
Κατηγορία:Ρουμάνοι ποδοσφαιριστές στο εξωτερικό
Μαχαιράς

Ο **Μαχαιράς** είναι δασώδης περιοχή στην οροσειρά του Τροόδους, περίπου 30&nbsp;km από την Λευκωσία. Βρίσκεται σε υψόμετρο περίπου 1000m

## Σημεία ενδιαφέροντος
* Εκδρομικός χώρος "Μάντρα του καμπιού"
* Κρησφύγετο του ηρώα Γρηγόρη Αυξεντίου
* Ιερά μονή Μαχαιρά

Είναι κοντά στα χωριά:
* Καπέδες
* Λυθροδόντας
* Λαζανιάς

Περιοχή των κιονιών

Βαβατσινιά

Κατηγορία:Δάση της Κύπρου
Κατηγορία:Αξιοθέατα στην Κύπρο